Mira Angervuo

Mira Angervuo (s. 25. toukokuuta 2003) (o.s. Jokinen) on Olga Heikkalan esittämä kuvitteellinen henkilö sarjassa Salatut elämät, jossa hän on ollut mukana vuodesta 2018. Heikkalan esittämää Miraa nähtiin alkuun vain silloin tällöin muutamissa jaksoissa, sillä hahmo luokiteltiin tuolloin sivuhahmoksi ja häntä nähtiinkin aluksi pätkittäin jaksoissa 3376–3520, 3579–3581 ja 3617–3618. Vakituinen hahmo Mirasta tuli jaksosta 3638 lähtien.

Yleistä

Perhe 
Miran perheestä, menneisyydestä ja taustoista tiedetään melko vähän. Miran biologinen äiti antoi tyttärensä adoptioon heti syntymän jälkeen, minkä takia Mira asui sijaisperheissä ja nuorisokodissa aikuisikään asti. Mira luuli pitkään vanhempiensa kuolleen auto-onnettomuudessa, mutta aikuisiällä sai kuulla totuuden ensimmäiseltä sijaisäidiltään Sirkalta. Tämän jälkeen Mira on alkanut etsimään biologista äitiään.

Kun Mira aloitti suhteen Viola Heleniuksen kanssa, hän muutti pian tämän luo Pihlajakadulle kimppakämppään, jossa Violan lisäksi asuivat tuollloin myös Sampo Kaukovaara, Aino Kaukovaara sekä Sabrina Mustavaara. He muuttavat myöhemmin Violan isoisän luo ja vankilasta pääsyn jälkeen Mira muuttaa Jutan alivuokralaiseksi Aki Nikkisen omistamaan asuntoon.

Elämä Pihlajakadulla

Mira kiusaa Violaa 
Mira on lukion oppilaskunnan entinen puheenjohtaja. Hän on myös samalla luokalla Benjaminin, Severin, Nellan sekä Violan kanssa. Miralla ja Violalla oli pitkään huonot välit, sillä Mira kiusasi Violaa ollessaan ihastunut Severiin, kun Viola oli vielä yhdessä Severin kanssa. Hän myös syytti Violaa kaupasta varastamansa puhelimen varastamisesta, vaikka todellisuudessa Severi ja Benjamin löysivät sen Moosesta. Suosittuna oppilaana Mira käänsi nopeasti muidenkin oppilaiden päät Violaa vastaan. Miran johdolla kiusaaminen jatkui pitkään, ja lopulta myös Violan oma ystävät alkoivat empiä tytön seurassa olemista. Miran kiusaamisen takia Viola masentui, yritti itsemurhaa  ja joutui nuorisopsykiatrian osastolle.

Mira kiinnostuu Violasta 
Oppilaskunnan puheenjohtajavaaleissa juuri psykiatriselta osastolta kotiutunut Viola asettui Miraa vastaan, mutta puheenjohtajaksi valittiinkin Nella, vaikkei hän edes ollut ehdolla. Tämän jälkeen Mira pyysi Violalta anteeksi, jolloin paljastui että Mira on köyhä ja hänen vanhempansa kuolleet, minkä takia hän asuu nuorisokodissa. Hetken mielijohteesta Viola suuteli Miraa ja myöhemmin Mira taas suuteli Violaa. Kun Mira tajusi Violan kertoneen suudelmista Nellalle, ei hän halunnut olla missään tekemisissä Violan kanssa ja pisti tähän välit poikki.

Kun Linda sai tietää tyttärensä olevan ihastunut Miraan, hän läksytti Miraa tyttärensä kaltoinkohtelusta ja ihmetteli tälle miten Viola voi olla ihastunut koulukiusaajaansa. Mira kertoi Violalle Lindan sanoista, josta Viola suuttui. Mira sai tietää, että myös Severille ja Benjaminille oli selvinnyt kaksikon pussailut, ja Mira alkoi taas vihata Violaa. Myöhemmin Viola sai tietää Miran seurustelevan pojan kanssa, joka tosin oli pelkkää kulissia. Myöhemmin Iida suuteli Violaa yrittäen saada Miran mustasukkaiseksi, ja suunnitelma onnistui. 

Myöhemmin Violan ja Miran välit paranivat ja vanhojen tanssien aikaan Viola uskaltautui pyytämään Miraa parikseen, josta Mira kieltäytyi. Samana iltana Mira kuitenkin ilmestyi Pihlajakadulle ja myönsi Violalle olevansa ihastunut tähän, mutta kertoi, ettei uskalla olla oma itsensä eikä hänellä ole varaa tanssia Wanhoja. Hän kuitenkin uskaltautui suutelemaan ihastustaan rappukäytävässä. Miran nuorisokodin ohjaajat kuitenkin kustansivat tälle mekon ja Mira yllätti Violan ilmestymällä Mooseen juuri ennen sulkemisaikaa. Jiri antoi heidän jäädä ja he tanssivat muutaman tunnin, suudellen samalla. Miran oli kuitenkin palattava nuorisokotiin tarkkojen kotiintuloaikojen vuoksi. Hän antoi Violalle jäähyväissuukon ja lähti. Seuraavana päivänä Mira kuitenkin saapui Mooseen poikaystävänsä kanssa, minkä Viola näki. Viola pettyi Miraan ja päätti unohtaa tämän lopullisesti.

Kun Viola 18-vuotissyntymäpäiväjuhlissaan tanssi toisen tytön kanssa, sai hän poikaystävänsä kanssa tulleen Miran mustasukkaiseksi. Mira jätti poikaystävänsä julkisesti ja häipyi juhlista. Viola sai tämän kiinni kadulla ja kävi ilmi, että Mira oli mustasukkainen, sillä hän olisi halunnut tanssia Violan kanssa. Viola ja Mira päätyivät tämän jälkeen sänkyyn. He alkoivat seurustelemaan Violan äidin, Linda Eerikäisen vastustuksista huolimatta. Hieman myöhemmin Linda myönsi Violalle olleensa liian jyrkkä Miran suhteen ja päätti yrittää tästä eteenpäin suhtautua Miraan suopeammin. Mira ja Viola päättivät kertoa seurustelustaan Nellalle, Severille ja Ressulle, joiden suhtautuminen asiaan oli aluksi negatiivinen Miran aiemman käytöksen vuoksi. He kuitenkin tajusivat Violan olevan onnellinen Miran kanssa ja hyväksyivät suhteen. Mira ei tosin ollut valmis olemaan julkilesbo koulussa eikä myöskään kavereidensa edessä.

Miran käytökseen kyllästynyt Viola pisti suhteen jäihin ja kertoi tästä myös Nellalle, joka haukkui Miran julkisesti Moosessa seuraavana aamuna. Tämän johdosta Mira tajusi, ettei oikeasti välitä muiden mielipiteistä vaan tykkää Violasta eikä enää halua peitellä sitä koulussa. Samana päivänä Mira avasi koulun keskusradion ja tunnusti rakkautensa koko koulun kuullen. Myös Viola kuuli tämän ja siitä lähtien he ovat olleet julkisesti pariskunta.

Kihlautuminen Violan kanssa ja ero sekä kodittomaksi jääminen 
Myöhemmin alkoi näkyä merkkejä siitä, että Miralla on runsaasti ylimäärästä rahaa käytössään. Violalle hän selitti asian opintotuella sekä halvalla asumisella, minkä Viola lopulta uskoi. Lopulta rahojen todellinen lähde kuitenkin selvisi kun Benjamin Taalasmaa näki Miran strippaavan netissä. Benjamin kertoi tästä Severi Sieviselle ja he yhdessä tenttasivat Miraa tämän puuhista. Mira tarjosi kavereilleen runsaasti rahaa, jonka he lopulta ottivat vastaan sillä vastineella etteivät he kerro Miran työstä Violalle.

Jonkin ajan kuluttua Viola pyysi Miraa asumaan luokseen, koska ei kestänyt tämän asuinoloja nuorisokodissa. Miran työstä tietämätön Viola ihmetteli Miran kieltävää vastausta asiaan. Jonkin ajan pähkäiltyään Mira suostui avoliittoon ja hän muutti kimppakämppään ja Violan huoneeseen lokakuussa.

Mira ryhtyi nettistrippauksen lopetettuaan escortiksi ja tapaili miehiä rahasta. Ensimmäinen asiakas Matti halusi pian seksiä ja haluton Mira huumasi tämän. Se onnistui ja Mira yritti samaa uudestaan uuden asiakkaan kanssa joka kuitenkin virkosi. Viereisessä hotellihuoneessa asuva Aaro pelasti Miran, joka kertoi pelastajalleen kaiken. Tapahtuma sai Miran lopettamaan escort-hommat.

Myöhemmin Mira kuuli Violan aikeista kosia tätä, mistä Mira säikähti ja katosi miettimään asioita. Kotiin palatessaan Mira kuitenkin polvistui Violan eteen ja kosi tätä. Pari meni kihloihin, mistä Linda ei aluksi ilahtunut.

Jonkin ajan kuluttua Mira oli jättänyt puhelimensa kotiin ja Viola lähti viemään sitä varastolle, missä yhä luuli Miran työskentelevän. Mira säikähti kuullessaan kenelle Viola oli antanut hänen puhelimensa ja lähti hakemaan sitä takaisin. Varastolla Matti lupasi antaa tämän takaisin, mutta alkoi samalla kiristää Miraa, että hän kertoo Violalle mistä Mira saa oikeasti rahansa. Mira yritti maksaa itsensä pois siitä päästäkseen Violan kanssa Tallinnaan, mutta Matti ei huolinut tämän rahoja vaan halusi Miralta seksiä. Pian tämän jälkeen Mira meni Matin hotellihuoneeseen ja he päätyivät Matin pakottamana sänkyyn.

Viola sai tietää Miran yhden illan jutusta Mattiin  ollessaan viettämässä kihlajaisia Taalasmailla Elinan jätettyä vahingossa Miran puhelimen yhteyteen Jane nimiseen laitteeseen. Mira juoksi nopeasti pois paikalta ja kertoi myöhemmin Violalle ja Lindalle toimineensa escorttina ja menneensä Matin kanssa sänkyyn tämän kiristyksen takia. Viola purki kihlauksen, vaikka Mira olisi halunnut jatkaa Violan kanssa. Linda heitti Miran ulos kimppakämpästä ja muutti sinne tyttärensä tueksi. Siitä lähtien Mira on ollut koditon ja nukkunut öitään mm. Mustavaara-yhtiöiden saunatiloissa (hän pääsi yrityksen tiloihin löydettyään Ainon kulkukortin kauppakeskuksesta) sekä läheisessä roskakatoksessa, jonne Jutta (tunnistamatta Miraa) on tuonut ruokaa sekä Violan ja Nellan vanhoja vaatteita (he lahjoittivat vaatteet tietämättä niiden saajaa. Myöhemmin Mira kuitenkin tunnisti Violan villapaidan heti ja purskahti itkuun).

Uusi alku 
Kun narkomaani hyökkäsi Miran kimppuun ja ryösti tämän Amandasta varastetut rahat, Jutta järkyttyi ja pyysi Miraa muuttamaan luokseen. Jutta kertoi asuvansa miesystävänsä kanssa, mutta ei tullut kertoneeksi tämän nimeä tai omaakaan. Aaro ei ideasta ilahtunut, mutta tajutessaan kodittoman tytön olevan hengenvaarassa, hän suostui Jutan ehdotukseen. Mira oli aluksi vastahakoinen, mutta suostui lopulta muuttamaan Jutan ja Aaron luo.

Mira järkyttyi hieman, kun tajusi hänen pelastajansa asuvan samassa rapussa, kuin missä hän itsekin Violan kanssa ennen kodittomaksi joutumista asui. Vielä tässäkään vaiheessa Mira ja Jutta eivät esitelleet itseään ja Jutta ihmettelikin kovasti Miran outoa käytöstä rappukäytävässä. Syy tälle selvisi, kun Aaro palasi töistä kotiin ja tajusi Miran olevan se koditon tyttö, jota Jutta oli auttanut. Mira suostuu jäämään Jutan ja Aaron luokse ja asia päätetään salata Violalta. Lopulta asia paljastuu ensin Lindalle (joka yllättäen ei haukukaan Miraa pystyyn), sitten hieman myöhemmin Violalle, joka haukkuu läheisensä ja heittää äitinsä (joka on Miran ja Violan eron myötä muuttanut Violan luokse asumaan) ulos kimppakämpästä. Tilanteeseen turhautunut Mira ottaa hatkat, ja palaa asumaan kadulle. Linda ja Aaro törmäävät tähän sattumalta parkkihallissa. Linda alkaa säälimään Miraa ja ottaa tämän kyytiinsä ja he suuntaavat poliisiasemalle. Linda saa Violankin tulemaan asemalle, koska tietää, että Viola haluaisi selvittää asiat Miran kanssa, vaikkei sitä suostu myöntämään. Viola ja Mira saavat puhuttua asiat halki ja Viola alkaa jopa säälimään Miraa. Hän myöntää vihdoin välittävänsä tästä yhä ja saattaa Miran takaisin Aaron ja Jutan kotiin. Hän leppyy myös äitinsä suhteen, ja pyytää tätä muuttamaan takaisin luokseen, mihin Linda ilomielin suostuu.

Myöhemmin Viola alkaa haikailemaan Miran perään, mutta ei suostu sitä muille myöntämään. Mira taasen itkee Violan perään toisaalla.

Paluu yhteen Violan kanssa ja naimisiin meno 

Pian Mira saa yllättäen työpaikan Kuopiosta, monen epäonnistuneen työhaastattelun jälkeen. Luullessaan, ettei hänellä ja Violalla ole yhteistä tulevaisuutta, hän päättää pakata tavaransa ja lähteä pois Helsingistä seuraavan aamun ensimmäisellä junalla. Viola murtuu kyyneliin Miran kertoessa muuttoaikeista. Seuraavana aamuna Nella saa Violan tajuamaan, että hän rakastaa Miraa suunnattoman paljon kaikesta huolimatta. Viola kiiruhtaa rakkauden perässä rautatieasemalle ja ehtii juuri ja juuri estää Miran junaan nousun. Hän on päättänyt antaa Miralle uuden mahdollisuuden. Mira on onnensa kukkuloilla ja he palaavat takaisin Pihlajakadulle, Jutan ja Aaron ihmetykseksi. He ottavat Miran ja Violan yhteenpaluun riemulla vastaan. Mira muuttaa takaisin Violan luo ja pari päätyy harrastamaan sovintoseksiä saman tien. Kokemus Matin kanssa jää kuitenkin vaivaamaan Miraa, minkä huomattuaan, Viola kertoo asiasta naapurissa asuvalle poliisille Miki Kajanderille. Huolestunut Miki käy jututtamassa Mattia, joka alkaa seurailla Miraa. Miran ja Violan hääyönä Miraa ahdistellut Matti Virtanen tulee puukon kanssa Miran ja Violan huoneeseen uhaten tappaa Miran. Viola lyö Virtasta metallisella ämpärillä päähän, minkä seurauksena Matti kuolee. Paniikissa he kertovat tapahtuneesta Nellalle ja Kristianille. Etenkin Kristian järkyttyy kovasti ja on vastahakoinen auttamaan. Mira, Viola ja Nella saavat hänet kuitenkin suostuteltua mukaan rikoksen peittelyyn. He päätyvät hautaamaan ruumiin metsään, siivoamaan rikospaikan ja hävittämään muut todisteet. Viola ahdistuu syvästi ja hänestä tulee pelokas ja harhaluuloinen: hän jopa näkee kuolleen Matin elossa kadulla. Mira lupaa auttaa ja tukea vaimoaan tilanteessa kuin tilanteessa.

Ongelmia avioliitossa, asumusero ja yhteenpaluu 

Myöhemmin Mira alkaa haluamaan omaa lasta, mikä järkyttää Violaa, joka haluaisi opiskella ja tehdä töitä. He sopivat kompromissin, että he hankkivat lapsen muutaman vuoden päästä, kun molemmilla on ammatit ja rahallisesti vakaampi elämäntilanne. Kumpikaan ei kuitenkaan ollut tyytyväinen sopimukseen: Viola ei nimittäin halua äidiksi koskaan, Miralla taasen on niin kova vauvakuume, että haluaa lapsen heti. Molemmat suostuivat kompromissiin vain toisen vuoksi.

Mira ei enää jaksanut odottaa ja myi Jutalta saamansa matkaliput maksaakseen hedelmöityshoidot. Miralle tehtiin keinohedelmöitys Violan tietämättä. Mira ensin valehteli Violalle asiasta, mutta lopulta kertoi vaimolleen totuuden joka sai järkytyttyään epilepsiakohtauksen. Mira jätti Violan, koska heillä oli eri haaveet eikä hän pystynyt olemaan tälle rehellinen. Viola muutti asumaan Aaron ja Jutan luo. Nellan kanssa vietetyn Moose-illan jälkeen humalainen Viola iski kahvilasta naisen, jonka hän myös toi kotiinsa ja pari päätyi harrastamaan seksiä. Mira sai pian tietää tästä, mutta totesi ettei Violan asiat kuulu enää hänelle.

Hieman myöhemmin Viola ja Mira alkavat lämmitellä suhdettaan uudelleen tekstiviestitse. Kaikki alkaa näyttää jokseenkin hyvältä kunnes paljastuu, että Mira on raskaana. Viola suuttuu tästä ja ilmoittaa, ettei halua olla enää missään tekemisissä Miran kanssa.

Hyvin pian tämän jälkeen Viola lähtee äitinsä Lindan luokse Ranskaan tuulettamaan ajatuksiaan. Tyttärestään huolissaan oleva Linda tenttaa, miksi Viola yhtäkkiä halusi tulla käymään ja vieläpä yksin, ilman Miraa. Hän huomauttaa kihla- ja vihkisormuksien puuttumisesta tyttärelleen, joka kertoo äidilleen että he eroavat Miran kanssa, koska Mira on hankkiutunut raskaaksi yksin, ilman Violan suostumusta. Linda haukkuu miniänsä, mistä Viola yllättäen suuttuukin ja lähtee ovet paiskoen tämän luota.

Myöhemmin Aaro antaa Miralle Lindan osoitteen ja pian tämä onkin anoppinsa oven takana Lyonissa. Tapahtumista närkästynyt Linda haukkuu Miran ja pian Mira saa huudot myös Violalta, joka on päättänyt palata äitinsä luo. Pari ajautuu syyttelemään toisiaan urakalla ja Lindan on pakko viheltää peli poikki ja käskee tytöt nukkumaan, Violan Lindan huoneeseen ja Miran vierashuoneeseen. Keskustellessaan puhelimitse Aaron kanssa Miran ja Violan tilanteesta, Linda jää mietteliääksi kun Aaro kehuu Miraa ja avioparia ylipäätään. Linda tajuaa, että Mira ja Viola rakastavat toisiaan syvästi kaikesta huolimatta ja päättää ottaa järeämmät aseet käyttöön. Seuraavana päivänä aamupalapöydässä tytöt ovat liiankin rauhoittuneita: he pitävät mykkäkoulua sekä toisilleen että Lindalle. Linda väittää Miralle ja Violalle, että heidän olisi parasta erota muun muassa siksi, että heillä on niin erilaiset tulevaisuuden suunnitelmat. Tämä on kuitenkin vain Lindan käänteispsykologinen juoni saada aviopari sopimaan riitansa. Linda onnistuukin: Mira ja Viola raivoavat tälle ja päätyvät tunnustamaan rakkautensa toisilleen. He päättävät jatkaa avioliittoaan ja tämän kunniaksi Linda varaa heille läheisestä hotellista sviitin, joka on sekä häälahja että mahdollisuus viettää häämatkaa.

Vihkivalojen uusiminen, Matti Virtasen ruumiin löytyminen sekä asian tutkinta 

Myöhemmin Suomeen paluunsa jälkeen he uusivat vihkivalansa Violan aloitteesta, joka on alkanut pikkuhiljaa tottumaan ajatukseen äitiydestä. Heidän tietämättään Joanna ja Lasse löytävät samaan aikaan Matin haudan ja ruumiin heidän yhteisessä illanvietossa Rauhakorvessa (Matin käsi nousi pintaan ilmeisesti lämpötilavaihtelun vuoksi). Myöhemmin hänen, Miran ja Nellan ylioppilasjuhlat keskeytyy, kun Joanna tulee hakemaan Miran ja Violan kuulusteluihin, Matti Virtasen henkirikokseen liittyen. Tytöt valehtelevat minkä kerkeävät ja pääsevät hyvin pian kotiin poliisilaitokselta. He kuitenkin tajuavat olevansa pahassa pulassa eivätkä Viola ja Nella näe muuta ratkaisua, kuin soittaa Linda ja Eva hätiin. Sievisillä he kokoontuvat pöydän ääreen ja Viola saa tunnustettua tekonsa. Ilmiriidoissa vanhojen juttujen vuoksi olevat Eva ja Linda päätyvät riitelemään siitä, pitäisikö Violan tunnustaa. Eva, joka syyttää Violaa ja Miraa Nellan elämän pilaamisesta kehottaa kaksikon poliisin puheille, jotta "viattomat sais jatkaa elämää", jolloin Nella ja Viola joutuvat heittämään heidät ulos. Nuorten tulevaisuuden vuoksi he kuitenkin saavat aikaan aselevon ja alkavat suunnitella tapaa, jolla Viola, Mira, Nella ja Kristian välttävät vankilan. Nellan äiti Eva vikittelee Mikiä kertomaan tutkinnasta enemmän, tietämättä ettei Miki ole enää poliisin palkkalistoilla. Violan äiti Linda sen sijaan saa vanhan työnsä takaisin ja saa suunnitelmansa mukaisesti Matin tapauksen tutkittavakseen, tarkoituksenaan johtaa poliisit harhaan ja lopulta lopettaa tutkinnat kokonaan. Kaikki uudet löydökset ja johtolangat (mm. lakanoiden tukkufirman selviämisen sekä Matin vaatteelta löytyneen hiuksen) hän tietysti ilmoittaa nuorille, jotta he tietävät mitä poliisi on saanut selville ja miten heidän tulisi seuraavaksi toimia.

Oikeudenkäynti ja vankeus

Oikean äidin löytäminen 
Mira alkaa vankilasta päästyään kiinnostua juuristaan ja selvittämään mitä hänen vanhemmilleen tapahtui. Hän saa yhteyden yhteen sijaisäideistään, joka kertoo Miran vanhempien olevan sittenkin elossa eikä kuolleen auto-onnettomuudessa kuten Miralle vuosikymmeniä on väitetty. Sijaisäiti paaljastaa Miralle tämän synnyinsairaalan, jonka arkistoon Mira murtautuu Jutan avustuksella. Hän löytää syntymäpäivänsä kohdalta neljän naisen nimet. Miran vanhempien elossaolosta yllättynyt Viola lupautuu auttamaan asian selvityksessä. He löytävät jokaiselle nimelle kymmeniä numeroita ja alkavat soitella niitä läpi tekosyyn varjolla. Mira ja Viola tulevat lopulta siihen tulokseen, että ainoa vaihtoehto äidiksi on Sanna Heikkinen ja tämä varmistuukin katsojille, kun tuntematon nainen hivelee tallelokerolla Miran vauvaranneketta, jossa lukee "tyttö Heikkinen". He tapaavat yhden sen nimisen, joka kuitenkin kertoo olevansa hedelmätön. Tämä Sanna kuitenkin toimittaa Jutalle toiselle Sanna Heikkiselle kuuluvan kuvan naisesta ja miehestä naamiaisasuissa, joka postinkantajan tekemän virheen vuoksi saapuikin hänelle postissa. Samaan aikaan tallelokerolla Miran äiti katselee kaulakorua, joka nähdään valokuvan naisella kaulassa. Kuvaa tutkiva Viola ei kuitenkaan kiinnitä koruun huomiota.

Myöhemmin saunalla Viola ja Nella löytävät valokuvassa nähtävän kaulakorun pukuhuoneen lattialta, mutta eivät osaa yhdistää sitä valokuvaan. Jonkin ajan kuluttua Nella on lähdössä yhden miehen kanssa treffeille ja laittaa samaisen korun kaulaansa. Samana iltana Joanna saapuu kotiin ja huomaa Nellan kaulassa olevan kaulakorun. Joanna kertoo sen olevan hänen kadoksissa ollut ja tunnearvoltaan arvokas kaulakorunsa. Näin paljastuu, että Joanna Lumijoki on Miran äiti, joka on jostain syystä vaihtanut nimensä Sannasta Joannaksi.

Suhteet

Rakkausuhteet 

 Viola Angervuo: avioliitto, päättynyt, yhteinen poika Ilo Angervuo 
 Ansku Lahti: seksisuhde, päättynyt

Salatut elämät -hahmot